Here is a page extracted from Wikipedia that may contain CSS, HTML, and a lot of unformatted text.

Title: Cul d'Ip
Content: O cul d'Ip ye un cul d'o Pireneu aragonés situau a l'este d'o río Aragón, estando as suyas auguas tributarias d'iste río. O barranco d'Ip, por a on baixan as auguas d'o cul dica o río Aragón, desemboca entre os lugars de Canfranc y Os Aranyons.

Talment lo mas conoixiu d'iste rincón ye l'ibón d'Ip, un ibón entibau en o mesmo cul.

As cimas mas importants que lo forman, que tienen altarias d'arredol d'os 2.700 m, son, de norte a sud, os picos d'a Tronquera (2.666 m), a pala d'Ip (2.779 m), a punta Escarra (2.748 m), a punta de l'Aguila (2.681 m), o pico Bucuesa u pala Alcanyiz (2.765 m), penya Nevera (2.721 m), Collaradeta (2.729 m) y Collarada (2.884 m). En l'extremo occidental d'o cordal d'a pala d'Ip se troba A Moleta (2.572 m).

Rotas 
 L'acceso mas común se fa por un sendero que remonta tot o barranco dende o lugar de Canfranc.
 Un atra opción ye puyar-ie por un comodo sendero PR dende Os Aranyons por as laderas d'o mont Larrón (2.131 m) dica a pista d'o carretón d'Ip, restas d'as infraestructuras que s'emplegoron ta a construcción de l'entibo. Ista pista mos deixa en a mesma entibadera.

Fotografías

Bibliografía
  Articlo traduciu de l'orichinal en es.wikineos.com con licencia Creative Commons Atribución-Compartir Igual 3.0.

Vinclos externos 
  Rotas de senderismo dende Canfranc

Ip